ΚΑΝΟΝΙΣΜΟΣ (ΕΚ) αριθ. 919/95 ΤΗΣ ΕΠΙΤΡΟΠΗΣ της 26ης Απριλίου 1995 για την τροποποίηση του κανονισμού (ΕΚ) αριθ. 1055/94 για τη μετάθεση της ημερομηνίας λήξης της προθεσμίας για τη σπορά ελαιούχων σπόρων σε ορισμένες περιοχές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,

Εκτιμώντας:

ότι, στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 2294/92 της Επιτροπής της 31ης Ιουλίου 1992 για τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 2203/94 (3), ορίζεται η 15η Μαΐου ως ημερομηνία λήξης της προθεσμίας την οποία μπορούν να προσδιορίσουν τα κράτη μέλη για τη σπορά και την υποβολή αιτήσεων όσον αφορά τους ελαιούχους σπόρους, δυνάμει του άρθρου 11 παράγραφος 3 του κανονισμού (ΕΟΚ) αριθ. 1765/92 7 ότι ο κανονισμός (ΕΚ) αριθ. 1055/94 της Επιτροπής (4) μεταθέτει την ημερομηνία λήξης της προθεσμίας για τη σπορά ελαιούχων σπόρων σε ορισμένες περιοχές 7

ότι εξαιτίας των κλιματολογικών συνθηκών στη Φινλανδία και τη Σουηδία η σπορά κραμβόσπορων και γογγυλόσπορων σε ορισμένες περιοχές αυτών των κρατών μελών πραγματοποιείται μετά την 15η Μαΐου 7 ότι συνεπώς πρέπει να προβλεφθεί διάταξη για την παράταση της προθεσμίας για τη σπορά κραμβόσπορων και γογγυλόσπορων 7 ότι η παράταση της προθεσμίας δεν πρέπει ωστόσο, να θέσει σε κίνδυνο την αποτελεσματικότητα του καθεστώτος στήριξης των παραγωγών ορισμένων αροτραίων καλλιεργειών, ούτε τους ελέγχους που αφορούν το σύστημα αυτό 7 ότι είναι, συνεπώς, απαραίτητη η τροποποίηση του κανονισμού (ΕΚ) αριθ. 1055/94 7

ότι οι περιοχές της Φινλανδίας που αναφέρονται στα παραρτήματα αντιστοιχούν στις περιοχές που αναφέρονται στο σχέδιο διάκρισης σε περιφέρειες 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης Σιτηρών, Λιπαρών Ουσιών και Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1055/94 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

1. Τελική προθεσμία για τη σπορά συγκεκριμένων ελαιούχων σπόρων σύμφωνα με το άρθρο 2 παράγραφος 1 στοιχείο δ) του κανονισμού (ΕΟΚ) αριθ. 2294/92, παρατείνεται έως τις 31 Μαΐου που προηγείται της εκάστοτε περιόδου εμπορίας σε περιοχές που ορίζονται από το κράτος μέλος και οι οποίες ανήκουν στις περιοχές που αναφέρονται στο παράρτημα Ι του παρόντος κανονισμού.

2. Στη Φινλανδία, η προθεσμία για τη σπορά γογγυλόσπορων και κραμβόσπορων παρατείνεται έως τις 15 Ιουνίου που προηγείται της εκάστοτε περιόδου εμπορίας σε περιοχές που ορίζονται από τη Φινλανδία και οι οποίες ανήκουν στις περιφέρειες που αναφέρονται στο παράρτημα ΙΙ.»

2. Το παράρτημα συμπληρώνεται με τις πληροφορίες του παραρτήματος Ι και μετονομάζεται σε «Παράρτημα Ι».

3. Το παράρτημα ΙΙ του παρόντος κανονισμού προστίθεται ως παράρτημα Ι.

Άρθρο 2

Η Φινλανδία και η Σουηδία πρέπει να κοινοποιήσουν στην Επιτροπή, το αργότερο στις 12 Μαΐου 1995 τις περιοχές τις οποίες ορίζουν σύμφωνα μετο άρθρο 1, καθώς και τα μέτρα που λαμβάνονται κατ' εφαρμογή του παρόντος κανονισμού.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Απριλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 221 της 6. 8. 1992, σ. 22.

(3) ΕΕ αριθ. L 236 της 10. 9. 1994, σ. 12.

(4) ΕΕ αριθ. L 115 της 6. 5. 1994, σ. 9.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>